**KULTURDOARJAGIID OHCANSKOVI RÁVVAGAT 2019**

**VALAŠTALLAN- JA OLGODADDAN ULBMILIIDDA**

Devdojuvvon ohcanskovi lassin galget čuovvovaš áššebáhpárat čuovvut ohcamuša:

1. **jahkedieđáhus 2018** mii govvida searvvi aktivitehttadási dego:
2. - hárjehallamiid logu ja guđet áigodagain,
3. - oasseváldiid logu hárjehallamiin,
4. - gilvvuid logu sihke "siiddas" ja "guossis",
5. - oasseváldiid logu gilvvuin,
6. - sosiálalaš doaimmaid,
7. - mánáidlášmmohallan doaimmaid, ja

7. - eará mii čájeha searvvi aktivitehtadási.

1. **dárkkistuvvon rehkedoallu 2018**

**c) jagi 2019 bušeahtta berrešii maid čuovvut ohcamuša juos fal leačča vejolaš!**

**Juos jahkedieđáhus dahje rehketdoallu váilu, de ohcamuš ii gieđahallojuvvo**.

Gait ohcanskovi čuoggáide sáhttá geavahuvvot sierra árka juos skovis leačča menddo uhcán sadji.

Muitte dalle merket árkii guhte čuoggái dat guoská.

**1.0. OHCCI/SEARVVI DIEĐUT:**

1.1 ja 1.2: Eai leat kommentárat.

1.3. Gait miellahttut rehkenastojuvvot mielde, muhto muitte sirret aktiivvalaš doarjjamiellahtuid. Leat maid deaŧalaš almmuhit "vuollil 19 jahkásaččaid" logu nu dárkilit go vejolas.

 Aktiivvlaš defininerejuvvo ná: *Miellahttu lea aktiivvalaš juos son oassálastá searvvi doaimmaide (ghč. čuoggá 2.1 + aktivitehtat mat leat máinnašuvvon čuoggás 3.)*

Doarjjamiellahttu defininerejuvvo ná: *Doarjjamiellahttu doarju searvvi ja oassálasta bargguide mat ovddidit searvvi aktivitehtaid.*

1.4. Sirre ruvndnomeriid dan (daid) miellahttoortega (-ortnegiid) mielde mii (mat) searvvis lea (leat).

1.5. Gait miellahttomávssuid sisaboađut rehketdoalu mielde.

**2.0. AKTIVITEHTAT JA GOLUT:**

 Jahkedieđáhusas galgá boahtit ovdan ahte searvvis leat leamaš aktivitehtat maidda doarjja ohccojuvvo!

 Goluid definišuvdna: ***Gait doaibmagolut!*** *Investeremat eai gula dása.*

2.1. Dán čuoggás galget logahallojuvvot ohcci/searvvi váldodoaimmat.

 Váldodoaibmán dás oaivvilduvvojit "ossodagat" mat searvvis leat go lea miellahttun sierralihttuin nugo čuoiganlihttus, spábbačiekčanlihttus jna.

 Juohke váldodoaimma golut olles jagis galget merkejuvvot skovvái rehketdoalu mielde.

**3.0. EARÁ DOAIMMAT**

3.1. Dása bohtet doaimmat main searvi ii leat čatnasan sierralihttuide. Dat leat lásmmohallandoaimmat main searvi ii leat sierralihttu vulosaš, omd. mánáidlásmmohallan, trimmenjoavku, trimmenkássat jna. Maŋimuš jagi goluid galgá almmuhit guđege aktivitehtas sierra juos beare vejolaš.

3.2. Juos din searvi fállá aktivitehtaid boarrásiidda ja/dahje oadjodárbbašeaddjiide/ doaibmahehtejuvvon olbmuide, galget dat merkejuvvot dása. Boarrásiin oaivvilduvvo badjel 67 jahkásaččat.

3.3. Ovddasdeamit bajábeale klubba- ja searvedási suohkana olggobealde merkejuvvojit dása. Dát guoska sihke jođiheaddjiid/láidesteaddjiid, duopmáriid ja aktiivvalaš valaštalliid. Gos ovddasdeapmi lea dáhpahuvvan, áigemearri ja man dásis galget maid almmuhuvvot dás.

3.4. Dása galgá gilvvuide oassálastin guovllu olggobealde merkejuvvot, omd. Davvi-Norgga Meašttirgilvvut, NM, cup'at jna.

 Merke man gallis din searvvis oassálaste, áigemeari, man dásis gilvu lei ja gos dat lei.

*Dát guoská dušše fal valaštalliid, ii jođiheaddjiid iige hárjeheaddjiid.*

3.5. Dása fievrriduvvojit gait hárjeheaddjiid, jođiheaddjiid ja duopmáriid čehppodatbajideamit ja oahput maŋimuš jagi áigge. Merke nama, mii oahpuid, áigemeari ja báikki.

**4.0. MAID REHKETDOALLU VUOSIHA:**

4.1. Merke dása gait goluid din maŋimuš jagi dárkkistuvvon rehkedoalus.

4.2. Merke dása gait sisaboađuid din maŋimuš jagi dárkkistuvvon rehkedoalus.

4.3. Merke dása searvvi rehkedoallobohtosa (čuokkis 4.2 miinus čuokkis 4.1) maŋimuš jagi dárkkistuvvon rehkedoalus, vuoitui merkejuvvo plussa ja vuolláibáhcagii fas merkejuvvo miinus ovddabeallái.

4.4. Juos du mielas rehkedoalu logut eai atte rivttes gova doaimmaid ruđalaš bealis, sáhtát kommenteret dahje čilget dása.

***Loahpas merkes vel ruossain daid čuvvosiid mat sáddejuvvojit ohcamuša mielde.***

Ohcamuš sáddejuvvo: post@kafjord.kommune.no